CELEX: C2005/093/57
Language: el
Date: 2005-04-16 00:00:00
Title: Διάταξη του Προέδρου του Πρωτοδικείου, της 31ης Ιανουαρίου 2005, στην υπόθεση Τ-447/04 R, Capgemini Nederland BV κατά Επιτροπής των Ευρωπαϊκών Κοινοτήτων (Δημόσιες συμβάσεις παροχής υπηρεσιών — Κοινοτική διαδικασία πρόσκλησης για υποβολή προσφορών — Ασφαλιστικά μέτρα — Fumus boni juris — Επείγον)

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/28
            
         
      ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΠΡΩΤΟΔΙΚΕΊΟΥ
   
   της 31ης Ιανουαρίου 2005
   στην υπόθεση Τ-447/04 R, Capgemini Nederland BV κατά Επιτροπής των Ευρωπαϊκών Κοινοτήτων
   (Δημόσιες συμβάσεις παροχής υπηρεσιών - Κοινοτική διαδικασία πρόσκλησης για υποβολή προσφορών - Ασφαλιστικά μέτρα - Fumus boni juris - Επείγον)
   (2005/C 93/57)
   Γλώσσα διαδικασίας: η αγγλική
   Στην υπόθεση Τ-447/04 R, Capgemini Nederland BV, με έδρα την Ουτρέχτη (Κάτω Χώρες), εκπροσωπούμενη από τους Μ. Meulenbelt και H. Speyart, avocats, κατά Επιτροπής των Ευρωπαϊκών Κοινοτήτων (εκπρόσωπος: L. Parpala, με τόπο επιδόσεων στο Λουξεμβούργο), που έχει ως αντικείμενο αίτηση με την οποία ζητείται να ανασταλεί η εκτέλεση, αφενός, της αποφάσεως της Επιτροπής περί απορρίψεως της προσφοράς που υπέβαλε η αιτούσα στο πλαίσιο της προσκλήσεως για υποβολή προσφορών JAI-C3-2003-01 για την ανάπτυξη και εγκατάσταση του συστήματος πληροφοριών Schengen δεύτερης γενιάς (SIS II) και για την πιθανή ανάπτυξη και εγκατάσταση συστήματος πληροφοριών για τις θεωρήσεις (VIS) στον τομέα της δικαιοσύνης και των εσωτερικών υποθέσεων, καθώς και περί κατακυρώσεως της συμβάσεως σε άλλον διαγωνιζόμενο, και, αφετέρου, της αποφάσεως της Επιτροπής να συνάψει σύμβαση σχετική με τα συστήματα SIS II και VIS με άλλο διαγωνιζόμενο, ο Πρόεδρος του Πρωτοδικείου εξέδωσε στις 31 Ιανουαρίου 2005 διάταξη με το ακόλουθο διατακτικό:
   
               1
            
            
               Απορρίπτει την αίτηση ασφαλιστικών μέτρων.
            
         
               2
            
            
               Επιφυλάσσεται ως προς τα δικαστικά έξοδα.